Istanbulda Toshkent vaqti bilan 00.30da Machka parki va “Vodafon Arena” stadioni oldida terakt yuz berdi. Ma’lumotlarga ko‘ra, u xudkush va minalashtirilgan mashina yordamida amalga oshirilgan.  Shu paytga qadar olingan ma’lumotlarga ko‘ra, portlash qurbonlari soni 29 nafarga yetdi, ulardan 27 nafari politsiya xodimi. Bundan tashqari, Turkiyaning «Beshiktosh» jamoasining 2 nafar xodimi ham halok bo‘lgan.  Turkiya prezidenti Rajab Toyiib Erdo‘g‘anning ma’lum qilishicha, Istanbuldagi teraktlardan maqsad yanada ko‘proq kishilarni o‘ldirish bo‘lgan. U teraktlar sabab Qozog‘istonga rasmiy tashrifini bekor qilgan. Mamlakatda motam e’lon qilingan. Suratlar manbasi: Reuters, AP